section_heading: Razvoj projekta
paragraph_text: Radnja filma Čovjek od čelika ispričana je nelinearno, a neki dijelovi su postavljeni kao flashbackovi. Tijekom razgovora o priči filma Vitez tame: Povratak 2010. godine, David S. Goyer je rekao Christopheru Nolanu svoju ideju o tome kako postaviti Supermana u moderni kontekst. Nolan je hvalio rad redatelja Bryana Singera na filmu Povratak Supermana zbog njegove povezanosti s verzijom filma Richarda Donnera uz opasku: "Mnogo je ljudi pristupilo Supermanu na mnogo različitih načina." Također je naglasio ideju da je lik Batmana postavljen u svijet u kojem je on jedini superjunak, a sličan pristup priči filma Čovjek od čelika osigurat će njezin integritet koji joj je potreban. "Svaki ima internu logiku priče. Ti filmovi nemaju ništa zajedničko". Nolan je, međutim, pojasnio da novi film neće imati nikakve veze s prijašnjim filmovima iz serijala.<ref>